open-index/open-wikipedia-markdown huggingface dataset:
পিতামাতা

থাম্ব|ডান|230px|একজন বাবা-মা তার সন্তানের সাথে।
**পিতামাতা** () মানবজাতিকূলে জন্মগ্রহণকারী সন্তানের মা অথবা বাবা অথবা অন্য যে-কোন প্রজাতি কর্তৃক নিজ সন্তানের রক্ষণাবেক্ষনকারীকে বুঝায়। ল্যাটিন ভাষার *প্যারেন্স* থেকে *প্যারেন্ট* শব্দটি উদ্ভূত হয়েছে। একজন শিশুর এক বা একাধিক অভিভাবক থাকতে পারে। তবে তাকে অবশ্যই দু'জন পিতা-মাতার যৌনসম্পর্কের মাধ্যমে জন্ম হতে হয়। মানব সমাজে ও জীববিদ্যা সম্বন্ধীয় মাতা এবং পিতা উভয়েই শৈশবকালীন সময়ে সন্তানের বৃদ্ধিতে যাবতীয় দায়ভার বহন করেন।

কিছু পিতা-মাতা আছেন যারা জৈবিক সম্পর্কবিহীন অবস্থায়ও সন্তানের অভিভাবক হতে পারেন। দত্তক অভিভাবক জন্মগ্রহণকারী শিশুর ভরণ-পোষণ এবং রক্ষণাবেক্ষনের দায়িত্ব নেন। কিন্তু ঐ শিশুর সাথে তার রক্তসম্পর্ক নেই। দত্তক অভিভাবকের পরিবর্তে শিশু তার দাদা-দাদী কিংবা পরিবারের অন্যান্য সদস্যের তত্ত্বাবধানেও বড় হতে পারে।

এছাড়াও, অভিভাবক পূর্ব-পুরুষ হয়ে নুতন প্রজন্মকে উত্তরাধিকার হিসেবে রেখে লোকান্তরিত হন।

## বংশানুক্রমিক ধারা
মায়ের ন্যায় বাবাকেও তাদের জৈবিক, সামাজিক অথবা বৈধভাবে ব্যক্তিগত সম্পর্কের মাধ্যমে শ্রেণিবিন্যাস করা যায়। ঐতিহাসিকভাবে জৈবিক সম্পর্কের মাধ্যমে পিতৃত্ব নির্ধারণ ও বংশ রক্ষা করা হয়। কিন্তু, সাম্প্রতিককালে পিতৃত্বের দাবী নির্ধারণে উত্তরোত্তর সমস্যা সৃষ্টিসহ সামাজিক নিয়ম-কানুনের প্রয়োজনে বাবা তথা সন্তানের মায়ের স্বামী হিসেবে উপযুক্ত স্বাক্ষ্য-প্রমাণের দরকার পড়ে।

## অভিভাবকজনিত সমস্যা
পিতৃত্ব নির্ধারণে পরীক্ষার ব্যবস্থা রয়েছে যা পৈতৃক সমস্যা দূরীকরণে সহায়তা করে। সন্তানের প্রকৃত পিতা নির্ধারণের লক্ষ্যে এটির প্রয়োজন। পিতার অধিকার ও দায়িত্ববোধের সাথে তা জড়িত। একইভাবে মাতৃত্ব নির্ধারণেও পরীক্ষার ব্যবস্থা আছে। তবে তা তেমন গুরুত্বপূর্ণ নয়; কেননা প্রাকৃতিকভাবেই মা কর্তৃক গর্ভধারণ ও শিশুর জন্ম দিয়ে থাকেন। যদি ভ্রুণ অথবা ডিম্বানু দান জড়িত থাকে তাহলে সুষ্পষ্টভাবে জানা যায় যে, কে প্রকৃত মাতা। কিন্তু সন্তানের মাতৃত্ব নিয়ে কেউ আপত্তি জানালেই কেবল এ প্রশ্নটি আসে।

অভিভাবকত্বজনিত সমস্যা নিবারণে ডিএনএ প্রযুক্তি যা জেনেটিক ফিঙ্গারপ্রিন্টিং ব্যবহৃত হয়। এটি সবচেয়ে বিশ্বস্ত পন্থা ও প্রযুক্তি। এছাড়াও, বর্তমানে পিসিআর বা *পলিমেরাজ চেইন রিয়্যাকশন* এবং আরএফএলপি বা *রেস্ট্রিকশন ফ্র্যাগম্যান্ট লেন্থ পলিমরফিজমের* ন্যায় উন্নত প্রযুক্তি ব্যবহার করা হচ্ছে।

## মা-বাবা
প্রকৃতিগতভাবে একজন নারী বা মহিলাই সন্তানকে জন্ম দেয়ার অধিকারীনি। নারী হিসেবে যিনি গর্ভধারণ, সন্তানের জন্ম তথা সন্তানকে বড় করে তোলেন - তিনিই অভিভাবকের ভূমিকা পালনে সক্ষম ও মা হিসেবে সর্বত্র পরিচিত। গর্ভধারণের ন্যায় জটিল এবং মায়ের সামাজিক, সাংস্কৃতিক এবং ধর্মীয় অবস্থানে থেকে এ সংজ্ঞাটি বিশ্বজনীন গৃহীত হয়েছে। তার সমকক্ষ পুরুষ হচ্ছেন বাবা।

পুরুষ অভিভাবক হিসেবে যে-কোন ধরনের সন্তানের জনককে বাবা বা পিতা নামে সংজ্ঞায়িত করা হয়।

## তথ্যসূত্র

## বহিঃসংযোগ
* National Educational Network, Inc. (NENI) – free online resources for parent education, curriculum. They also have a parent blog with information about child care, afterschool, trends in education, tutoring, college, grants, etc.
*  – A Roman Catholic view of the position of parents.

বিষয়শ্রেণী:পরিবার
বিষয়শ্রেণী:বিবাহবিচ্ছেদ
বিষয়শ্রেণী:মানব উন্নয়ন সূচক
বিষয়শ্রেণী:বিবাহ
বিষয়শ্রেণী:মাতৃত্ব
বিষয়শ্রেণী:পিতৃত্ব
বিষয়শ্রেণী:সন্তান পালন
বিষয়শ্রেণী:কর্তৃত্বমূলক পদ
বিষয়শ্রেণী:শৈশব
চিনা বটেরা

**চিনা বটেরা** বা **বৃষ্টি বটেরা** (*Coturnix coromandelica*) ()  ফ্যাজিয়ানিডি (Phasianidae) গোত্র বা পরিবারের অন্তর্গত কোটারনিক্স (Coturnix) গণের এক প্রজাতির বুনো কোয়েল। এরা দক্ষিণ ও দক্ষিণ-পূর্ব এশিয়ার স্থানীয় পাখি। প্রায় ২৯ লক্ষ বর্গ কিলোমিটারএলাকা জুড়ে এদের আবাস। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। বিগত কয়েক বছরে এরা সংখ্যায় বাড়েনি আবার আশঙ্কাজনক হারে কমেও যায় নি।

বাংলাদেশের ১৯৭৪   ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## বিস্তৃতি
[thumb|left|স্ত্রী চিনা বটেরা, [মহারাষ্ট্র, ভারত]]
বাংলাদেশ, ভারত, পাকিস্তান, শ্রীলঙ্কা, মিয়ানমার, কম্বোডিয়া, থাইল্যান্ড, ভিয়েতনাম ও নেপাল জলার তিতিরের প্রধান আবাসস্থল।

## বিবরণ
[thumb|পুরুষ চিনা বটেরা, [মহারাষ্ট্র, ভারত]]
চিনা বটেরার আকৃতি প্রকৃতি প্রায় সাধারণ গৃহপালিত কোয়েলের মতই। এদের পালক মেটে রঙের। মাথা গাঢ় বর্ণের তাতে অনেকগুলো সাদা দাগ। সাদা মোটা ভ্রু ঘাড়ে গিয়ে ঠেকেছে আর চোখ-ডোরা ঠোঁটে গিয়ে ঠেকেছে। পিঠ আর ডানা সাদা দাগযুক্ত। বুকে অনেকটুকু অংশ ঘিরে কালো দাগ থাকে। চোখ বাদামী বর্ণের, পা সাদা, ঠোঁট সীসা বর্ণের। এমনিতে স্ত্রী ও পুরুষ বটেরা দেখতে একই রকম, তবে পুরুষের কালো দাগটি বেশি বড়। জলার তিতিরের দৈর্ঘ্য কমবেশি ১৮ সেন্টিমিটার।

## আচরণ

গ্রীষ্মমণ্ডলীয় ঘাসবন আর পাহাড়ী শুষ্ক বনাঞ্চল চিনা বটেরার পছন্দের বিচরণস্থল। বাদাম, ঘাস ও আগাছার বীজ, পোকামাকড় আর তাদের লার্ভা এদের প্রধান খাদ্য। বালুতে গোসল করতে পছন্দ করে। পুরুষ বটেরা বেশি ডাকে। সাধারণত পর পর দুইবার *হুইট-হুইট* শব্দে ডাকে। অনেক সময় ধাতব *চ্রিঙ্ক-চ্রিঙ্ক* শব্দে ডাকে। সকাল আর সন্ধ্যায় বেশি ডাকে। প্রজনন ঋতুতে রাতেও ডাক শোনা যায়।

## প্রজনন

সাধারণত বর্ষাকাল এদের প্রজনন ঋতু। স্থানভেদে প্রজনন ঋতুর বিভিন্নতা দেখা যায়। তবে মার্চ থেকে অক্টোবর এদের প্রজনন ঋতু। ফসলের গোড়ায়, তৃণভূমির ছোট খাদ, ছোট ঝোপঝাড় কিংবা সমতল ঘাসবনে এরা বাসা করে। বাসা বানানো হয় ঘাসের ডগা দিয়ে। বাসা বানানো শেষে ৪ থেকে ৬টি ডিম পাড়ে, এর বেশিও ডিম পাড়ে। এক বাসায় অন্য স্ত্রী বটেরাও এসে ডিম পাড়ে। ১৬ থেকে ১৯ দিন পর ডিম ফুটে ছানা বের হয়। ছানা ফোটার পর বাবা বটেরা অনেক আগ্রাসী হয়ে ওঠে। স্ত্রী ও পুরুষ বটেরা দুজনেই ছানা প্রতিপালন করে। ছানারা আট মাস বয়স পর্যন্ত বাবা-মার সাথে থাকে।

## বহিঃসংযোগ

* The Internet Bird Collection, চিনা বটেরার আলোকচিত্র ও ডাক।
*কয়েল পাখির পালার আগে যেই বিষয় গুলো জানা দরকার, রোগ, খাবার, পালন পদ্ধতি 
*
*

## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:শ্রীলঙ্কার পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:কম্বোডিয়ার পাখি
বিষয়শ্রেণী:কোটারনিক্স
বিষয়শ্রেণী:১৭৮৯-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
ফেরারি কি সওয়ারি

**ফেরারি কি সওয়ারি** () হল ২০১২ সালের রাজেশ মাপুশকর পরিচালিত হিন্দি নাটকীয়-কমেডি চলচ্চিত্র। এটি লিখেছেন নেরাজ ভোরা এবং প্রযোজনা করেছেন বিধু বিনোদ চোপড়া। এতে মূল চরিত্রে অভিনয় করেছেন শর্মন জোশী। চলচ্চিত্রটি ২০১২ সালের ১৫ জুন মুক্তি পায়।

## অভিনয়ে
* শরমন জোশী
* বোমান ইরানি

## তথ্যসূত্র

## বহিঃসংযোগ
* অফিসিয়াল ওয়েবসাইট
* 
* 
* ফেরারি কি সওয়ারি অফিসিয়াল গেইম 

বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় কমেডি চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতে ক্রিকেট সম্পর্কে চলচ্চিত্র
মেহবুবুর রহমান

**মেহবুবুর রহমান** (জন্ম: ১৯৫০ - মৃত্যু: ১ জুন ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 

## জন্ম ও শিক্ষাজীবন
মেহবুবুর রহমানের জন্ম নোয়াখালী জেলার বেগমগঞ্জ উপজেলার বানাবাড়িয়া গ্রামে। তার বাবার নাম মুস্তাফিজুর রহমান এবং মায়ের নাম লুৎফুন্নাহার। তিনি অবিবাহিত ছিলেন।

## কর্মজীবন
মেহবুবুর রহমান চাকরি করতেন পাকিস্তান সেনাবাহিনীর চতুর্থ ইস্টবেঙ্গল রেজিমেন্টে। ১৯৭১ সালে তার পদবি ছিল লেফটেন্যান্ট। মুক্তিযুদ্ধ শুরু হলে ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
কুমিল্লা জেলার বিভিন্ন স্থানে প্রতিরোধযুদ্ধে অংশ নেন মেহবুবুর রহমান। পরে যুদ্ধ করেন দুই নম্বর সেক্টরের নির্ভয়পুর সাব-সেক্টরে। বেশ কয়েকটি যুদ্ধে তিনি প্রত্যক্ষভাবে অংশ নেন। অনেক যুদ্ধ তার প্রত্যক্ষ তত্ত্বাবধানে সংঘটিত হয়। এর মধ্যে কুমিল্লার জগমোহনপুর, ধনাপুর, রাজারমার দিঘি, ফুলতলী, চাঁদপুরের হাজীগঞ্জ, আশিকাটি উল্লেখযোগ্য। নির্ভয়পুর সাব-সেক্টরে পাকিস্তানিদের কাছে তিনি ছিলেন মূর্তিমান আতঙ্ক। কুমিল্লা জেলার অন্তর্গত মিয়াবাজার এলাকায় মুক্তিযুদ্ধ চলাকালে পাকিস্তান সেনাবাহিনী ক্যাম্প স্থাপন করে। গেরিলা অপারেশন করার জন্য মুক্তিযোদ্ধাদের ওই এলাকা দিয়ে চলাচল করতে হয়। কিন্তু পাকিস্তানি ওই ক্যাম্পের কারণে তাঁদের বেশ অসুবিধা হতে থাকল। তারা কয়েকবার পাকিস্তান সেনাবাহিনীর অ্যামবুশে পড়ল। এতে তাঁদের বেশ ক্ষয়ক্ষতি হলো। মিয়াবাজার মুক্তিবাহিনীর ২ নম্বর সেক্টরের নির্ভয়পুর সাব-সেক্টরের আওতাধীন এলাকা। আগস্ট মাসে সেক্টর হেডকোয়ার্টার থেকে সেখানে নির্দেশ এল অবিলম্বে মিয়াবাজার থেকে পাকিস্তান সেনাবাহিনীকে উচ্ছেদের। নির্ভয়পুর সাব-সেক্টরে মুক্তিবাহিনীর একটি দলের দলনেতা মেহবুবুর রহমান। তার ওপরই দায়িত্ব পড়ল পাকিস্তানি সেনাদের মিয়াবাজার থেকে উচ্ছেদ করার। দায়িত্ব পেয়েই তিনি প্রস্তুতি নিতে থাকলেন আক্রমণের। কয়েক দিন পর মেহবুবুর রহমান তার দল দিয়ে রাতে সীমান্ত অতিক্রম করে বাংলাদেশে প্রবেশ করলেন। ভোর রাতে অতর্কিতে আক্রমণ চালালেন পাকিস্তানি সেনাদের ক্যাম্পে। কয়েক ঘণ্টার যুদ্ধে মুক্তিযোদ্ধাদের হাতে নিহত হলো কয়েকজন পাকিস্তানি সেনা। আহত হলো অনেক। এই আক্রমণে পাকিস্তানিরা এতই বিপর্যস্ত হয়ে পড়ল যে মিয়াবাজারের অবস্থান পরিত্যাগ করে তারা কুমিল্লায় চলে গেল। 

## পুরস্কার ও সম্মাননা
* বীর উত্তম

## তথ্যসূত্র

## বহি:সংযোগ

বিষয়শ্রেণী:১৯৮১-এ মৃত্যু
বিষয়শ্রেণী:বীর উত্তম
বিষয়শ্রেণী:নোয়াখালী জেলার ব্যক্তি
মীর আফসার আলী

**মীর আফসার আলী** (জন্ম: ১৩ ফেব্রুয়ারি ১৯৭৫) হলেন একজন ভারতীয় রেডিও জকি, অভিনেতা এবং উপস্থাপক। তার খ্যাতি মূলত উপস্থাপক হিসেবে। ডিডি বাংলার সংবাদ অনুষ্ঠান *খাস খবর*-এর মাধ্যমে টেলিভিশনে প্রথম আবির্ভাব হলেও জি বাংলায় প্রচারিত আপাতবাস্তব টেলিভিশন অনুষ্ঠান মীরাক্কেল-এর মাধ্যমেই তিনি ব্যাপক জনপ্রিয়তা অর্জন করেন। তিনি ১লা জুলাই ২০২২ পর্যন্ত মিরচি রেডিওতে কাজ করেন। বর্তমানে ফুডকা নামের একটি ফুডভ্লগে 'ভাইপো' চরিত্রে কাজ করছেন।
এখন তিনি Youtube-এ অডিও-স্টোরির একটি চ্যানেল চালাচ্ছেন, নাম--- গপ্পো মীরের ঠেক।

## পেশা
তিনি ৬ দিন পুরনো একটি খবরের কাগজের রেডিও জকি চাওয়ার বিজ্ঞাপন দেখে সেখানে দরখাস্ত করেন। টেলিভিশনে তার প্রথম উপস্থিতি ডিডি বাংলা চ্যানেলের সংবাদ অনুষ্ঠান *খাস খবর*-এর মাধ্যমে। এরপর তিনি *হাউ মাউ খাউ* এবং *বেটা বেটির ব্যাটল*-এর সঞ্চালক থাকলেও জি বাংলার মীরাক্কেলের মাধ্যমেই জনপ্রিয়তা অর্জন করেন। বর্তমানে তিনি Goppo Mir-er Thek নিয়ে কাজ করছেন। এছাড়াও মিরচি বাংলার সানডে সাসপেন্স এর গল্প বলাতেও বেশ জনপ্রিয়।

## অভিনীত চলচ্চিত্র
* ভূতের ভবিষ্যৎ (২০১২)
* খাসি কথা (২০১৩)
* চ্যাপলিন (২০১১)
* নটবর নট আউট (২০১০)
* দ্য বং কানেকশন (২০০৬)
* আশ্চর্য প্রদীপ (২০১৩)
* কলকাতায় কলম্বাস (২০১৬)
* ধনঞ্জয় (২০১৭)
* দেখ কেমন লাগে (২০১৭)
* অরণ্যদেব (২০১৭)
* আবার বসন্ত বিলাপ (২০১৮)
* মাইকেল (২০১৮)
* আসছে আবার শবর (২০১৮)
* ক খ গ ঘ (২০১৮)
* সত্যদার কোচিং (২০১৭)
* দেখ কেমন লাগে (২০১৭)
* শেষ অঙ্ক (২০১৬)
* ব্যোমকেশ পর্ব (২০১৪)
* যদি বলো হ্যাঁ (২০১৫)
* বার্ড অফ ডাস্ক (২০১৮)
* হ্যাপি পিল (২০১৮)
* কিশোর কুমার জুনিয়র (২০১৮)
* স্যার শার্লক হোমস

## পুরস্কার
* কালাকার পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাকার পুরস্কার বিজয়ী
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:ভারতীয় কৌতুকাভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:বাঙালি চলচ্চিত্র অভিনেতা
বিশ্বশান্তি সূচক

thumb|250px|বিশ্ব মানচিত্রে শান্তিপ্রিয় দেশসমূহের অবস্থান; অধিকতর লাল রঙে চিত্রিত দেশগুলোয় কম শান্তি বিরাজমান

**বিশ্বশান্তি সূচক** () বা জিপিআই বিভিন্ন নির্দেশক ব্যবহারের মাধ্যেম বিশ্বের বিভিন্ন দেশ ও আঞ্চলিক পর্যায়ের শান্তির অবস্থান নির্ণয় করে। ইনস্টিটিউট ফর ইকোনমিক্স অ্যান্ড পিস (আইইপি) কর্তৃক প্রতি বছর এ সূচক প্রদান করা হয়। আন্তর্জাতিক পর্যায়ের শান্তি বিশেষজ্ঞদের সংগঠন, বিভিন্ন স্তরের বুদ্ধিজীবী, উপাত্তের সংমিশ্রণ ঘটিয়ে বিশ্বশান্তি সূচক তৈরী করা হয়।

তালিকাটি প্রথম প্রকাশ করা হয়েছিল মে, ২০০৭ সালে। এরপর থেকে ধারাবাহিকভাবে সাংবাৎসরিকভিত্তিতে বিশ্বশান্তি সূচক প্রকাশ করা হয়। কর্তৃপক্ষ দাবী করছে যে, ২০১২ সালে বিশ্বের ১৫৮টি দেশের পরিস্থিতির গতিধারার উপর শান্তির সূচকে প্রভাব ফেলা হয়। ২০১১ সালে ১৫৩ দেশকে সংশ্লিষ্ট করা হয়েছিল যা ২০০৭ সালে ছিল ১২১টি দেশ।

এ গবেষণাটি অস্ট্রেলিয়ার উদ্যোক্তা স্টিভ কিলেলিয়া'র মস্তিষ্কপ্রসূত। তাঁকে পৃষ্ঠপোষকতা করছেন - কফি আনান, দালাই লামা, আর্চবিশপ ডেসমন্ড টুটু, সাবেক ফিনিশ প্রেসিডেন্ট মার্তি আহতিসারি, মুহাম্মদ ইউনুস, অর্থনীতিবিদ জেফ্রে সাচ, আয়ারল্যান্ডের সাবেক প্রেসিডেন্ট ম্যারি রবিনসন এবং সাবেক মার্কিন প্রেসিডেন্ট জিমি কার্টার।

কর্তৃপক্ষ সূচকে ব্যবহৃত নির্দেশকসহ দেশের অভ্যন্তরে নির্দেশক হিসেবে সহিংসতার মাত্রা এবং অপরাধ প্রবণতার উপর ব্যাপক গুরুত্ব আরোপ করেছেন। পাশাপাশি আন্তর্জাতিক সম্পর্কে সামরিক ব্যয় এবং যুদ্ধ-কৌশলকে প্রধান মানদণ্ড ধরেছেন। প্রতিবছর সূচকটি একযোগে লন্ডন, ওয়াশিংটন ডিসি, নিউইয়র্কস্থিত জাতিসংঘ কার্যালয় এবং ব্রাসেলসে প্রকাশ করা হয়।

## সূচকের ধারণা
শান্তি ক্ষেত্রে অবস্থানরত প্রাতিষ্ঠানিক এবং অভিজ্ঞদের সাথে নিয়ে আর্থিক বুদ্ধিমত্তা ইউনিটের নেতৃত্বে একদল গবেষক কাজ করছেন। তাঁরা বিশ্বের সর্বত্র শান্তিক্ষেত্রে ব্যবহৃত ২৩টি নির্দেশককে পরিমাপক হিসেবে নিয়েছেন। ২০০৮ সালের পূর্বে নির্দেশক ছিল ২৪টি। নিচের সারণীতে নির্দেশকগুলোর বিস্তারিত তুলে ধরা হলো।

## শীর্ষস্থানীয় শান্তিপূর্ণ দেশ
সবচেয়ে কম সূচকের অধিকারী দেশগুলো শান্তিপূর্ণ দেশের মর্যাদা পায়। সবুজ রঙে চিত্রিত দেশগুলো ঐ বছরের জন্য সেরা হিসেবে বিবেচিত। তালিকার সর্বশেষ অবস্থানে রয়েছে সোমালিয়া।

### সার্ক দেশসমূহের অবস্থান

## তথ্যসূত্র

## বহিঃসংযোগ
* মানবতার দৃষ্টি - বিশ্বশান্তি সূচক সাইট
* আন্তঃসচল বিশ্বশান্তি সূচক বিশ্ব মানচিত্র 
* অর্থনীতি এবং শান্তির ইনস্টিটিউট
* ইউসিডিপি ডাটাবেস

বিষয়শ্রেণী:সূচক সংখ্যা
বিষয়শ্রেণী:শান্তি ও সংঘর্ষ বিভাগ
বিষয়শ্রেণী:আন্তর্জাতিক শীর্ষস্থান
বিষয়শ্রেণী:শান্তি ও সংঘর্ষ অধ্যয়ন
বিষয়শ্রেণী:আন্তর্জাতিক মর্যাদাক্রম
রেখা (দ্ব্যর্থতা নিরসন)

* রেখা - একাধিক বিন্দুর পারস্পরিক সংযোগের ফলে সৃষ্ট পথবিশেষ।
* রেখা - হিন্দি চলচ্চিত্রে অংশগ্রহণকারী বিশিষ্ট ভারতীয় অভিনেত্রী।

বিষয়শ্রেণী:ভারতীয় মেয়ের প্রদত্ত নাম
পরিবার (দ্ব্যর্থতা নিরসন)

* পরিবার - পিতা, মাতা ও তাদের সন্তান-সন্ততিদের নিয়ে গঠিত জনগোষ্ঠী।
* পরিবার - জীববিদ্যার একটি বিশেষ শ্রেণীবিন্যাসবৈদ্যিক ধাপ যা বর্গের নিচে ও গণের উপরে অবস্থান করে।
বর্গ (দ্ব্যর্থতা নিরসন)

* বর্গ (জীববিদ্যা) - জীববিদ্যার একটি বিশেষ শ্রেণীবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে।
* বর্গ (বাংলা ব্যাকরণ) - বাক্যের মধ্যে একাধিক শব্দ দিয়ে গঠিত বাক্যাংশ।
* বর্গ (জ্যামিতি) - চারটি সমান পরিমাপের রেখা ও চারটি কোণ নিয়ে গঠিত ক্ষেত্র।
* বর্গ (সংখ্যা) - গণিতে একই রাশি দুইবার গুণ করার ফল বা বর্গফল।
* বর্গ (আয়তন) - স্বাধীন একক হিসেবে মেঝের আয়তন এবং অন্যান্য অবকাঠামো পরিমাপের একক।
* বর্গ (সৃষ্টিকর্মের প্রকার) - শিল্পকলা, সাহিত্য ও যোগাযোগ মাধ্যমের বিভিন্ন স্বতন্ত্র শনাক্তযোগ্য শাখা, শ্রেণী, ধরন বা প্রকার যেগুলির অন্তর্ভুক্ত সৃষ্টিকর্মগুলি নির্দিষ্ট বৈশিষ্ট্য ও রীতি মেনে তৈরি করা হয়।
জহুর হোসেন চৌধুরী

**জহুর হোসেন চৌধুরী** (জন্মঃ ২৭ জুন, ১৯২২ - মুত্যুঃ ১১ ডিসেম্বর, ১৯৮০) একজন প্রখ্যাত বাংলাদেশী সাংবাদিক। তিনি একাধারে একজন সাংবাদিক, সম্পাদক, কলাম লেখক ও রাজনীতিবিদ। তিনি আজীবন তিনি দৈনিক সংবাদের অন্যতম পরিচালক ছিলেন।

## জন্ম ও শিক্ষাজীবন
সাংবাদিক জহুর হোসেন চৌধুরীর জন্ম ১৯২২ সালের ২৭ জুন। বর্তমান ফেনী জেলার দাগনভূঞা উপজেলার রামনগর গ্রামে। তার বাবা ছিলেন সরকারি চাকুরীজীবী। তিনি ছিলেন ম্যাজিস্ট্রেট। তার বাবার কর্মস্থল সিরাজগঞ্জে।

পড়াশুনার হাতেখড়ি পরিবারে। তারপর পাঠশালা ও প্রাইমারী। এরপর তিনি ভর্তি হন সিরাজগঞ্জের এক উচ্চ বিদ্যালয়ে। এই বিদ্যালয় থেকে জহুর হোসেন চৌধুরী ১৯৩৮ সালে ম্যাট্রিক পাস করেন। তারপর জহুর হোসেন চৌধুরী কলকাতার প্রেসিডেন্সি কলেজে আইএ ভর্তি হন। এই কলেজ থেকে তিনি ১৯৪০ সালে আইএ পাসের স্বীকৃতি অর্জন করেন এবং ১৯৪২ সালে ইতিহাসে অনার্সসহ বিএ পাস করেন। ১৯৪৩ সালে তার শারীরিক অসুস্থ হয়ে পড়েন এবং অনেক দিন পর এ অবস্থার উন্নতি হয়। এই অসুস্থতাজনিত কারণে তিনি এমএ পরীক্ষা দিতে পারেননি।

## কর্মজীবন
তার সাংবাদিক জীবনের সূচনা হয় প্রয়াত হাবীবুল্লাহ বাহার সম্পাদিত ‘বুলবুল’ পত্রিকায়। ১৯৪৫ সাল থেকে একাদিক্রমে তিনি শিক্ষানবিশ, সম্পাদক ও সাংবাদিক হিসেবে কাজ করেন কলকাতা থেকে প্রকাশিত ‘দ্য স্টেটসম্যান’, ‘কমরেড’ ও ‘স্টার অফ ইন্ডিয়া’ পত্রিকায়।
১৯৪৭ সালে দেশ বিভাগের পর তিনি সাবেক পূর্ব পাকিস্তানে চলে আসেন। সরকারি কয়েকটি পেশাবদল শেষে তিনি আবার সাংবাদিকতায় ফিরে যান।
জহুর হোসেন চৌধুরী তার সাংবাদিক জীবনের দ্বিতীয় পর্যায়ে ‘উপাত্ত’ ও ‘পাকিস্তান অবজারভার’ পত্রিকায় কিছুকাল কাজ করার পর ১৯৫১ সালে দৈনিক সংবাদে সহকারী সম্পাদক হিসেবে যোগ দেন। ১৯৫৪ সালে তিনি এ পত্রিকার সম্পাদক নিযুক্ত হন। ১৯৭১ সালের ২৫ মার্চ থেকে ‘সংবাদ’ সাময়িকভাবে বন্ধ থাকা পর্যন্ত তিনি এ পদে অধিষ্ঠিত ছিলেন। দেশ স্বাধীন হলে তিনি ‘কাউন্টার পয়েন্ট’ নামে একটি ইংরেজি সাময়িকী সম্পাদনা করেন। আজীবন তিনি দৈনিক সংবাদের অন্যতম পরিচালক ছিলেন।

দৈনিক সংবাদের পাতায় তিনি ‘দরবার-ই-জহুর’ নামে যে কলাম লিখতেন, তা খুবই জনপ্রিয় ছিল। এসব নিবন্ধেরই বাছাই করা সঙ্কলন ‘দরবার-ই-জহুর’ নামে ১৯৮৫ সালে গ্রন্থাকারে প্রকাশিত হয়।

## রাজনৈতিক জীবন
তিনি মুসলিম ছাত্রলীগ, পরে এমএন রায়ের ‘র‌্যাডিক্যাল ডেমোক্রেটিক পার্টি’ সদস্য হন। সাবেক পূর্ব পাকিস্তানে পঞ্চাশের দশকে তিনি ন্যাশনাল আওয়ামী পার্টির (ন্যাপ) প্রাদেশিক কমিটির সদস্য হন। তৎকালীন পাক-চীন মৈত্রী সমিতি এবং পাক-সোভিয়েত মৈত্রী সমিতির প্রতিষ্ঠাতা সম্পাদক ও সদস্যও ছিলেন তিনি। এছাড়া সাবেক পূর্ব পাকিস্তান সাংবাদিক ইউনিয়ন ও পূর্ব পাকিস্তান প্রেসক্লাবেরও তিনি অন্যতম প্রতিষ্ঠাতা। পরে তিনি নেপথ্যে থেকে আওয়ামী লীগ ও বামপন্থীদের মধ্যে আইয়ুববিরোধী আন্দোলনের লক্ষ্যে ঐক্যমোর্চা গঠনেও গুরুত্বপূর্ণ ভূমিকা পালন করেন।

## পুরস্কার ও সম্মাননা
* একুশে পদক (মরণোত্তর, ১৯৮১)

দৈনিক সংবাদ তার স্মরণে প্রবর্তন করেছে ‘জহুর হোসেন স্মৃতিপদক’

## তথ্যসূত্র

## বহিঃসংযোগ
* জহুর হোসেন চৌধুরী , লেখক: চন্দন সাহা রায়, গুণীজন.কম

বিষয়শ্রেণী:১৯২২-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী সাহিত্যিক
বিষয়শ্রেণী:ফেনী জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:একুশে পদক বিজয়ী
ফিলিপ কোটলার

**ফিলিপ কোটলার** (), (জন্ম: ২৭ মে, ১৯৩১) শিকাগোতে জন্মগ্রহণকারী একজন মার্কিন বিপণন বিশেষজ্ঞ। তিনি **মার্কেটিং ম্যানেজমেন্ট** বই ছাড়াও আরও বিভিন্ন গ্রন্থের লেখক। তিনি এস.সি. জনসন এবং নর্থওয়েস্টার্ন বিশ্ববিদ্যালয়ের কেলোগ স্কুল অফ ম্যানেজমেন্টের ডিস্টিংগুইশ প্রফেসর।

বিশ্বব্যাপী করপোরেট জগতে ড. ফিলিপকে **মার্কেটিং জনক** হিসেবে সম্মান করা হয়। নর্থওয়েস্টার্ন বিশ্ববিদ্যালয়ের ডিস্টিংগুইশ প্রফেসর ড. ফিলিপ বিভিন্ন বিশ্ববিদ্যালয় থেকে এ পর্যন্ত ১২টি সম্মানসূচক পিএইচডি ডিগ্রি লাভ করেছেন। ম্যাসাচুসেটস ইনস্টিটিউট থেকে অর্থনীতিতে মাস্টার্স এবং শিকাগো বিশ্ববিদ্যালয় থেকে একই বিষয়ে পিএইচডি লাভ করেন তিনি।

১৯৯৮ সাল থেকেই প্রফেসর কোটলার বিশ্বের সেরা ৫০ জন ব্যবসায় ব্যক্তিত্বের মধ্যে অন্যতম।

## তথ্যসূত্র

## বহিঃসংযোগ
* Philip Kotler biography at Kellogg School of Management
* Kotler’s Business Educators Member Profile

বিষয়শ্রেণী:১৯৩১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান ব্যবসায় প্রবক্তা
বিষয়শ্রেণী:আমেরিকান ব্যবসায় লেখক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান অর্থনীতি লেখক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইউক্রেনীয় বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
কালোমাথা টিয়া

**কালোমাথা টিয়া** (*Psittacula finschii*) () সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলতদক্ষিণ ও দক্ষিণ-পূর্ব এশিয়ার স্থানীয় পাখি। অন্যসব টিয়া প্রজাতির মত এরাও খুব বেশি পরিমাণে স্থানিক। প্রায় ১৬ লক্ষ ৪০ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে প্রায়-বিপদগ্রস্ত প্রজাতি  বলে ঘোষণা করেছে। স্লেটমাথা টিয়ার সাথে কালোমাথা টিয়ার অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে।

## বিস্তৃতি

বাংলাদেশ, ভারত, ভুটান, মিয়ানমার, থাইল্যান্ড, কম্বোডিয়া, ভিয়েতনাম, লাওস ও চীন কালোমাথা টিয়ার প্রধান আবাসস্থল। এসব দেশের পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র।

## বিবরণ

কালোমাথা টিয়ার স্ত্রী পুরুষ উভয় প্রজাতির মাথা স্লেট রঙের বা কালচে। মাথায় গাঢ় ধূসর অংশকে ঘিরে চিকন কালো দাগ থাকে। পিঠের দিক গাঢ় সবুজ ও পেটের দিক ক্রমশ হালকা। মাথার পেছনে অল্প একটু নীলচে-সবুজ অংশ দেখা যায়। সবুজাভ-হলুদ লেজ মোটা ও লম্বা। লেজের গোড়ায় কিছু পালক নীলচে-সবুজ হয়। লেজের ডগার প্রায় অর্ধেকটাই হলুদ। স্ত্রী পাখির লেজের ডগা তুলনামূলকভাবে খাটো। উপরের ঠোঁট লাল, নিচের ঠোঁট সাদাটে-হলুদ। চোখের তারাও সাদাটে-হলুদ। পুরুষের ডানার উপর খয়েরি-লাল বর্ণের পট্টি থাকে। অপ্রাপ্তবয়স্ক পাখির মুখের দিকের পালক একটু সবজে-ধূসর, মাথার বাকি অংশের পালক ফ্যাকাসে সবুজ। ডানায় পট্টি থাকে না। চোখ ধূসর, ঠোঁট কমলা, লেজ খাটো। পূর্ণবয়স্ক পুরুষ কালোমাথা টিয়ার দৈর্ঘ্য কমবেশি ৩৬ সেন্টিমিটার। স্ত্রী টিয়া ২৭ সেন্টিমিটার।

## অস্তিত্বের সংকট

ব্যাপকহারে আবাসন ধ্বংস ও বনাঞ্চল কেটে চাষাবাদের ফলে কালোমাথা টিয়ার অস্তিত্ব সর্বত্রই হুমকির মুখে পড়েছে। এছাড়া বাসাবাড়িতে কথা-বলা-পাখি হিসেবে বন থেকে ধরে খাঁচায় আটকে রাখা হচ্ছে।

## আরও দেখুন

* তোতা
* চন্দনা
* লেজকাটা টিয়া

## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:ভুটানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:লাওসের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:সিট্টাকুলা
বিষয়শ্রেণী:১৮৭৪-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:উত্তর-পূর্ব ভারতের পাখি
মতিউর রহমান (বীর বিক্রম)

**মতিউর রহমান** (জন্ম: ১৭ সেপ্টেম্বর ১৯৫০ – মৃত্যু: ১ জুন ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা ও জিয়াউর রহমানকে হত্যার খুনী। ১৯৮১ সালের ১ জুন সরকারি অনুগত সৈন্যদের সাথে বন্দুকযুদ্ধে মতিউর গুরুতরভাবে নিহত হন।  স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মতিউর রহমানের জন্ম তৎকালীন যশোর জেলায় (বর্তমান: শ্রীপুর দক্ষিণপাড়া , হরিনাকুন্ডু, ঝিনাইদহ জেলা) । তার বাবার নাম রোয়াজেশ আলী জোয়ারদার এবং মায়ের নাম হাজেরা খাতুন। তার স্ত্রীর নাম ফারহানা সুলতানা। তাদের এক মেয়ে।

## কর্মজীবন
মতিউর রহমান চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন পশ্চিম পাকিস্তানে । মুক্তিযুদ্ধ শুরু হলে সেখান থেকে পালিয়ে এসে যুদ্ধে যোগ দেন। প্রথমে ৬ নম্বর সেক্টরের সাহেবগঞ্জ সাব-সেক্টরে, পরে পাটগ্রাম সাব-সেক্টরে যুদ্ধ করেন। তিনি পাটগ্রাম সাব-সেক্টরের অধিনায়ক ছিলেন।
পাটগ্রাম সাব-সেক্টরের আওতাধীন এলাকা ছিল লালমনিরহাট জেলার বড়খাতা, হাতীবান্ধা, কালীগঞ্জ ও পাটগ্রাম। এই সাব-সেক্টরে মুক্তিযুদ্ধকালে অসংখ্য যুদ্ধ সংঘটিত হয়। কয়েকটি যুদ্ধে মতিউর রহমান নিজে প্রত্যক্ষভাবে অংশ নেন। এর মধ্যে তিস্তা রেলসেতুর যুদ্ধ, হাতীবান্ধা আক্রমণ, শঠিবাড়ির যুদ্ধ, কাকিনা আক্রমণ উল্লেখযোগ্য। তিনি ১৯৮১ সালে চট্টগ্রাম সেনানিবাসে কর্মরত ছিলেন। সেই সময় তিনি তৎকালীন রাষ্ট্রপতি জিয়াউর রহমানকে চট্টগ্রাম সার্কিট হাউজে গুলি করে হত্যা করে।

## মুক্তিযুদ্ধে ভূমিকা
১৯৭১ সালের নীলফামারী জেলার শঠিবাড়ি এলাকায় যুদ্ধের নেতৃত্বে ছিলেন মতিউর রহমান। অন্ধকার রাত। অন্যদিকে ঝড়বৃষ্টি। তার মধ্যেই মুক্তিযোদ্ধারা বেরিয়ে পড়লেন। হেঁটে দ্রুত পৌঁছালেন লক্ষ্যস্থল শঠিবাড়িতে। প্রথমে মর্টার দিয়ে প্রথম ফায়ার ওপেন হওয়ার পর পাকিস্তানি সেনারা কিছুটা বিচলিত হয়ে পড়লো। তবে পরক্ষণেই পাল্টা আক্রমণ চালায় তারা। যুদ্ধে ১৫ জন পাকিস্তানি নিহত হয়। ১৫ জনের সাতজন ছিল সেনাবাহিনীর। অপর আটজন ছিল ইপিকাপ। আহত হয় অনেক। এই যুদ্ধে একজন মুক্তিযোদ্ধা শহীদ হন এবং তিনজন গুরুতরভাবে আহত হন। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:১৯৮১-এ মৃত্যু
বিষয়শ্রেণী:বীর বিক্রম
সোনাগাজী

**সোনাগাজী** বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। এই শহরটি সোনাগাজী উপজেলার প্রশাসনিক কেন্দ্র এবং প্রধান শহর। এর আয়তন ৫.৮৪ বর্গকিলোমিটার এবং জনসংখ্যা ২০,৮১০ জন। এটি খ শ্রেণীর পৌরসভা দ্বারা শাসিত হয় (ক,খ,গ তিন শ্রেণী পৌরসভা বিদ্যমান)।

## ভূগোল
সোনাগাজী ফেনী জেলা শহর থেকে দক্ষিণে এবং চট্টগ্রাম থেকে  উত্তর পশ্চিমে, ২২°৫০'৫৪" উত্তর অক্ষাংশ এবং ৯১°২৩'২৭" পূর্ব দ্রাঘিমাংশে অবস্থিত। এর মোট আয়তন ৫.৮৪ বর্গকিলোমিটার।

## জনসংখ্যা
২০১১ সালের আদমশুমারি অনুযায়ী সোনাগাজীর জনসংখ্যা ২০,৮১০ জন। যার মধ্যে পুরুষ ১০,২৮০ জন এবং নারী ১০,৫৩০ জন। নারী ও পুরুষের লিঙ্গ অনুপাত হল ১০০ঃ৯৭, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। সোনাগাজী শহরের স্বাক্ষরতার হার ৬১.৮%, (পৌর এলাকায় ৬২.৮%) যেখানে জাতীয় শহুরে স্বাক্ষরতার হার ৫৯.৪%।

## প্রশাসন ও রাজনীতি
thumb|সোনাগাজী পৌরসভার মহল্লা জিওকোড ম্যাপ

সোনাগাজী পৌরসভা ২০০২ সালে প্রতিষ্ঠত হয়। এটি ৯টি ওয়ার্ড ১৪টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।  পৌরসভা এলাকার আয়তন ৫.৩৩ বর্গকিলোমিটার। শহরের বাকি ০.৫১ বর্গকিলোমিটার সোনাগাজী ইউনিয়নের সুজাপুর মৌজার অংশ।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
চীনা বাঁশবন-তিতির

**চীনের বাঁশবনের তিতির** (*Bambusicola thoracicus*) () ফ্যাজিয়ানিডি (Phasianidae) গোত্র বা পরিবারের অন্তর্গত বাম্বুসিকোলা (Bambusicola) গণের এক প্রজাতির ছোট তিতির। বাম্বুসিকোলা গণ মাত্র দু'টি প্রজাতি নিয়ে গঠিত, এই গণের আরেকটি প্রজাতি বাঁশবনের তিতির। চীনের বাঁশবনের তিতির প্রধানত চীনের দক্ষিণ ও দক্ষিণ-পূর্বাঞ্চল, তাইওয়ান ও জাপানের স্থানীয় পাখি। জাপানে ১৯১৯ সালে প্রথম অবমুক্ত করা হয় এবং পরবর্তীকালে প্রকল্পটি সফলতা পাওয়ায় এখন জাপানে এরা বেশ ভাল অবস্থানেই রয়েছে। হাওয়াইয়ে এদের অবমুক্তকরণ প্রচেষ্টা সফল হয়নি। হংকংয়ে, যেখান থেকে একসময় এরা বিলুপ্ত হয়ে গিয়েছিল, সেখানে ১৯৬১ সালে এদের অবমুক্ত করার প্রচেষ্টা নেওয়া হয়েছিল। যদিও সেই প্রচেষ্টাটি পরে ব্যর্থ হয়। পৃথিবীর ১৩ লক্ষ ২০ হাজার বর্গ কিলোমিটার এলাকা জুড়ে এরা বিস্তৃত রয়েছে।আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে।

## উপপ্রজাতি

চীনের বাঁশবনের তিতিরের মোট দু'টি উপপ্রজাতি শনাক্ত করা সম্ভব হয়েছে। এরা হচ্ছে-

* *B. t. thoracica* (Temminck, 1815): এর মূল আবাসস্থল দক্ষিণ চীনের সিছুয়ান প্রদেশ থেকে শুরু করে পূর্বে চচিয়াং প্রদেশ পর্যন্ত।
* *B. t. sonorivox* (Gould, 1863): এর আবাস তাইওয়ানে। তবে এই উপপ্রজাতিটিকে অনেকসময় **তাইওয়ানের বাঁশবনের তিতির** নামে আলাদা প্রজাতি হিসেবে গণ্য করা হয়।

## বিবরণ

চীনের বাঁশবনের তিতিরের দেহ ছোট মুরগির আকারের। এরা অন্যসব তিতির প্রজাতির থেকে তুলনামূলক ছোট আকৃতির। লেজ লম্বাটে। মাথায় ধূসরাভ-বাদামী বর্ণের টুপি থাকে। চিবুক খয়েরি রঙের। মুখের বাকি অংশ, গলা, পিঠ ও ডানার পালকের রঙ ধূসর বর্ণের। ডানা ও পিঠে খয়েরি বা কালচে-খয়েরি ছোপ ছোপ থাকে। সাদা বর্ণের ছোট ছোট ফোঁটাও দেখা যায়। পেটের পালক ময়লা সাদা বর্ণের, তাতে বাদামী রেখার সারি থাকে। বুকের দিক থেকে বাদামী রেখা নিচের দিকে ক্রমশ পাতলা ও ছাড়া ছাড়া হয়ে যায়। পা ধাতব ধূসর, ছোঁট সীসা বর্ণের ও চোখের আইরিস পাটকিলে বর্ণের। স্ত্রী ও পুরুষ তিতির দেখতে একই রকম, তবে পুরুষ তুলনামূলক একটু বড়।

## আচরণ

চীনের বাঁশবনের তিতির বাঁশবনে চরে বেড়াতে পছন্দ করে, তবে এরা বাঁশবনের বাইরে যায় না তা নয়। এরা চিরসবুজ ও পত্রপতনশীল উভয় ধরনের বনে বিচরণ করে। অন্যসব তিতিরের মত এরাও উড়ে পালানোর চেয়ে ঝোপ ঝাড়ে লুকিয়ে পড়াকে বেশি প্রাধান্য দেয়। হঠাৎ খুব কাছে চলে গেলে তবে উড়াল দেয়। এদের ডাক অনেকটা *কি-কো-কুয়াই* এবং ক্রমাগত ডাকতে থাকে। ডাক ধীরে ধীরে স্তিমিত হয়ে যায়। ডাকে জোর আছে, অনেক দূর থেকেও স্পষ্ট শোনা যায়। আবার পুরুষ তিতির ডাকলে তার সঙ্গী স্ত্রী তিতিরটি ডাকের উত্তর দেয়। এভাবে উত্তর-প্রতিউত্তরের মাধ্যমে এক জোড়া তিতির অনেক সময় ধরে ডেকে যায়।

সাধারণত দুই থেকে বিশ সদস্যের দলে ঘুরে বেড়ায়। এক একটি দলের নির্দিষ্ট অঞ্চল ঠিক করা থাকে এবং এক দল আরেক দলের এলাকায় প্রবেশ করে না।
thumb|দুই দিন বয়েসী তিতিরের ছানা,

## প্রজনন

এপ্রিল-মে মাস চীনের বাঁশবনের তিতিরের প্রধান প্রজনন ঋতু। বাসা বানানো শেষে স্ত্রী পাখি ৭ থেকে ৯টি ডিম দেয়। প্রায় ১৮ দিন পরে ডিম ফুটে বাচ্চা বের হয়। আবদ্ধ অবস্থায়ও এরা বংশবৃদ্ধি করে।

## অস্তিত্বের সংকট

ব্যাপকহারে আবাসন ধ্বংস ও বনাঞ্চল কেটে চাষাবাদের ফলে বাঁশবনের তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।

## আরও দেখুন

* সাদাচিবুক তিতির
* পাহাড়ি তিতির

## তথ্যসূত্র

## বহিঃসংযোগ

* চীনের বাঁশবনের তিতিরের আলোকচিত্র।

বিষয়শ্রেণী:এশিয়ার পাখি
বিষয়শ্রেণী:চীনের পাখি
বিষয়শ্রেণী:তাইওয়ানের পাখি
বিষয়শ্রেণী:জাপানের পাখি
বিষয়শ্রেণী:বাম্বুসিকোলা
বিষয়শ্রেণী:১৮১৫-এ বর্ণিত পাখি
স্লেটমাথা টিয়া

**স্লেটমাথা টিয়া** (*Psittacula himalayana*) () সিট্টাকুলিডি (Psittaculidae) গোত্র বা পরিবারের অন্তর্গত সিট্টাকুলা (Psittacula) গণের এক প্রজাতির টিয়া। এরা মূলত দক্ষিণ এশিয়ার স্থানীয় পাখি। অন্যসব টিয়া প্রজাতির মত এরা স্থানিক নয়, বরং স্বল্পদৈর্ঘ্যের পরিযায়ী। সাধারণত অক্টোবরের শেষ দিকে এরা পাহাড় থেকে উপত্যকায় নেমে আসে। প্রায় ১ লক্ষ ৪৯ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। কালোমাথা টিয়ার সাথে স্লেটমাথা টিয়া অনেক মিল আর এ দুজনে মিলে একটি মহাপ্রজাতির (Super-species) সৃষ্টি করেছে।

## বিস্তৃতি

ভারত, ভুটান, নেপাল, পাকিস্তান ও আফগানিস্তান স্লেটমাথা টিয়ার প্রধান আবাসস্থল। এসব দেশের পাহাড়ী পত্রপতনশীল ও মিশ্র-চিরসবুজ বন এদের প্রিয় বিচরণক্ষেত্র।

## বিবরণ

টিয়ার  মাথা স্লেট রঙের বা কালচে। মাথায় গাঢ় ধূসর অংশকে ঘিরে চিকন কালো দাগ থাকে। পিঠের দিক গাঢ় সবুজ ও পেটের দিক ক্রমশ হালকা। মাথার পেছনে অল্প একটু নীলচে-সবুজ অংশ দেখা যায়। লেজের গোড়ায় কিছু পালক সবুজ হয় এবং পরবর্তীতে ক্রমশ গাঢ় নীল বর্ণ ধারণ করে।  উপরের ঠোঁট লাল, নিচের ঠোঁট সাদাটে-হলুদ। চোখের তারাও সাদাটে-হলুদ বা কালো। পুরুষের ডানার উপর গাঢ় খয়েরি বর্ণের পট্টি থাকে। অপ্রাপ্তবয়স্ক পাখির মুখের দিকের পালক একটু সবজে-ধূসর, মাথার বাকি অংশের পালক ফ্যাকাসে সবুজ। ডানায় পট্টি থাকে না। চোখ ধূসর, ঠোঁট কমলা, লেজ খাটো। পূর্ণবয়স্ক স্লেটমাথা টিয়ার দৈর্ঘ্য কমবেশি ৪০ সেন্টিমিটার। ওজন ১২৫ গ্রাম

## আরও দেখুন

* তোতা
* চন্দনা
* লেজকাটা টিয়া

## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:আফগানিস্তানের পাখি
বিষয়শ্রেণী:সিট্টাকুলা
বিষয়শ্রেণী:হিমালয়ের পাখি
বিষয়শ্রেণী:১৮৩২-এ বর্ণিত পাখি
দক্ষ (রোবট)

right|thumb|দক্ষ - ডিআরডিও নির্মিত দূর থেকে পরিচালনাযোগ্য রোবট

**ডিআরডিও দক্ষ** একটি বিদ্যুতচালিত এবং দূর থেকে পরিচালনা যোগ্য রোবট। এটি বিপজ্জনক বস্তু নিরাপদভাবে খুঁজে বের করা, নাড়াচাড়া করা ও ধ্বংস করার কাজে ব্যবহার করা হয়। এটি একটি ব্যাটারি-চালিত চাকাযুক্ত রোবট। এর প্রাথমিক কাজ হল বোমা খুঁজে বের করা। এটি একটি এক্স-রে মেশিনের সাহায্যে বোমা বের করে ; তারপর গ্রিপার-আর্ম দিয়ে সেই বোমাটি তুলে এনে তা জল দিয়ে নষ্ট করে দেয়। এতে একটি শটগানও থাকে, যা দিয়ে বন্ধ দরজা ভাঙা যায়। এছাড়া এই রোবটের মাধ্যমে গাড়িতে বিস্ফোরক পদার্থ আছে কিনা, তাও স্ক্যান করা যায়। দক্ষ রোবটটি সিঁড়ি ও খাড়া ঢাল দিয়ে উঠতে পারে, সরু করিডোর দিয়ে যেতে পারে, গাড়ির পিছনে বাঁধা অবস্থাতেও চলতে পারে। বিজ্ঞানী অলোক মুখোপাধ্যায় বলেছেন: "একটি মাস্টার কন্ট্রোল স্টেশনের (এমসিএস) সাহায্যে এটিকে দৃষ্টিগোচর পথে বা বাড়ির মধ্যে ৫০০ মিটার পর্যন্ত রেঞ্জে দূর থেকে পরিচালনা করা যায়। রোবটটির ৯০% যন্ত্রাংশ ভারতে তৈরি। সেনাবাহিনী ২০টি দক্ষের অর্ডার দিয়েছে।"

দক্ষ রোবটটি তৈরি করেছে প্রতিরক্ষা গবেষণা ও উন্নয়ন সংগঠন (ডিআরডিও)। এটি অপারেট করে ভারতীয় সেনাবাহিনী।

## তথ্যসূত্র

## বহিঃসংযোগ
* http://www.youtube.com/watch?v=QU20LqvCx_g Defence Research and Development Organisation (DRDO)

বিষয়শ্রেণী:বোমা-নিষ্ক্রিয়কারী রোবট
বিষয়শ্রেণী:ভারতের সামরিক সরঞ্জাম
বিষয়শ্রেণী:প্রতিরক্ষা গবেষণা ও উন্নয়ন সংস্থা
বিষয়শ্রেণী:ভারতীয় রোবট
সরবরাহ শৃঙ্খল ব্যবস্থাপনা

thumb|400px|Supply chain management managing complex and dynamic supply and demand networks. (cf. Wieland/Wallenburg, 2011)

কোনও প্রতিষ্ঠানের কাঁচামাল কেনা থেকে শুরু করে পরিকল্পনা, পণ্যের উৎস, মজুদকরণ, প্রস্তুত ও বিপণন কার্যক্রম দক্ষতা দিয়ে সময়মতো ও কম খরচে সম্পন্ন করাই হলো **সরবরাহ শৃঙ্খল ব্যবস্থাপনা** ()। একজন সরবরাহ শৃঙ্খল ব্যবস্থাপককে পুরো প্রক্রিয়াটি প্রতিষ্ঠানের সব শাখার জনবলের সঙ্গে যোগাযোগ বা সমন্বয় রেখে করতে হয়।

## তথ্যসূত্র

## আরও দেখুন
* পণ্য স্থানান্তর বিদ্যা

## বহিঃসংযোগ
* CIO Magazine's ABCs of supply chain management
* Supply chain Risk management Video

বিষয়শ্রেণী:বাণিজ্যিক পণ্য সরবরাহ ও বন্টন

বিষয়শ্রেণী:সরবরাহ ব্যবস্থাপনা পরিভাষা
বিষয়শ্রেণী:উৎপাদন ও প্রস্তুতকরণ
বিষয়শ্রেণী:বিতরণ (বিপণন)
বিষয়শ্রেণী:ধরন অনুযায়ী ব্যবস্থাপনা
বিষয়শ্রেণী:ব্যবসা পরিভাষা
রাজা পারভেজ আশরাফ

**রাজা পারভেজ আশরাফ** (উর্দু, ; জন্ম: ২৫ ডিসেম্বর ১৯৫৫) পাকিস্তানের ২৫তম প্রধানমন্ত্রী। ২০১২ সালের ২২ জুন পাকিস্তানের পার্লামেন্টের নিম্নকক্ষ জাতীয় পরিষদের সদস্যদের ভোটাভুটিতে তিনি নির্বাচিত হন। তিনি গুজার খান এলাকা থেকে দু’বার জাতীয় পরিষদের সদস্য নির্বাচিত হয়েছেন।

## জন্ম ও জীবন
জমিদার পরিবারে জন্ম নেওয়া আশরাফ ১৯৭০ সালে সিন্ধু বিশ্ববিদ্যালয় থেকে স্নাত্মক ডিগ্রি লাভ করেন। পিপিপিতে যোগ দেওয়ার আগ পর্যন্ত জমিদারি দেখাশোনাই ছিল তার কাজ। রাজনীতিতে জড়ানোর ঠিক আগে বাসস্থান পরিবর্তন করে রাওয়ালপিণ্ডির গুজার খান এলাকায় চলে আসেন তিনি।

## তথ্যসূত্র

## বহিঃসংযোগ
* 
* 
* 
* 

|-

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বর্তমান জাতীয় নেতা
বিষয়শ্রেণী:ইউসুফ রাজা গিলানির সরকার
বিষয়শ্রেণী:পাকিস্তানি ব্যবসায়ী
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:পাকিস্তানি সুন্নি মুসলিম
বিষয়শ্রেণী:গুজার খান থেকে মানুষ
বিষয়শ্রেণী:সাঙ্ঘার জেলা থেকে মানুষ
বিষয়শ্রেণী:পাকিস্তানের প্রধানমন্ত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:সিন্ধু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানের জাতীয় পরিষদের স্পিকার
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:রাওয়ালপিন্ডির রাজনীতিবিদ
শহীদ উল্লাহ

**শহীদ উল্লাহ** (জন্ম: অজানা, মৃত্যু: ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ উল্লাহ জন্ম ব্রাহ্মণবাড়িয়া জেলার বাঞ্ছারামপুর উপজেলার ফরদাবাদ গ্রামে। তার বাবার নাম আবদুল জলিল এবং মায়ের নাম আমেনা বেগম। তার স্ত্রীর নাম শায়েস্তা বেগম। তাদের দুই মেয়ে, এক ছেলে।

## কর্মজীবন
শহীদ উল্লাহ চাকরি করতেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন।

## মুক্তিযুদ্ধে ভূমিকা
১৯৭১ সালের ১ থেকে ৩ ডিসেম্বর তীব্র শীত, অন্ধকার ও কুয়াশার বাধা উপেক্ষা করে মুক্তিযোদ্ধারা এগিয়ে যেতে থাকলেন সামনে। তারা কয়েকটি দলে বিভক্ত। একটি দলে আছেন শহীদ উল্লাহ। রাত আনুমানিক ১১টা। তারা সমবেত হলেন সিঙ্গারবিলের অদূরে। একটু পর নির্ধারিত সময়েই পাকিস্তান সেনাবাহিনীর অবস্থানে শুরু হলো গোলাবর্ষণ। এই গোলা আসছে তাদের পেছন থেকে। ভারতীয় সেনাবাহিনীর গোলন্দাজ ব্যাটারি সীমান্ত থেকে দূরপাল্লার কামানের গোলাবর্ষণ করছে। এর প্রচণ্ডতা ও তীব্রতা এমন যে, মুক্তিযোদ্ধাদের পায়ের নিচের মাটি কেঁপে উঠছে। বিকট শব্দে কানের পর্দা ফেটে যাওয়ার উপক্রম। গোলাবর্ষণের সহায়তায় শহীদ উল্লাহ এবং তার সহযোদ্ধারা আবার এগিয়ে যেতে থাকলেন। তাদের লক্ষ্য সিঙ্গারবিল রেলস্টেশন দখল করা। একটু পর তারা পৌঁছে গেলেন লক্ষ্যস্থলের আনুমানিক ৪০০ গজ দূরে। তখন পূর্বপরিকল্পনা অনুসারে সীমান্ত এলাকা থেকে গোলাবর্ষণ বন্ধ হয়ে গেল। এদিকে ব্যাপক গোলাবর্ষণে পাকিস্তানি সেনারা ভীতসন্ত্রস্ত। তাদের প্রতিরক্ষা অবস্থান প্রায় তছনছ। এই সুযোগে মুক্তিযোদ্ধারা ঝাঁপিয়ে পড়লেন পাকিস্তান সেনাবাহিনীর ওপর। নিমেষে মুক্তিযোদ্ধা ও পাকিস্তান সেনাবাহিনীর মধ্যে শুরু হয়ে গেল মেশিনগান, এলএমজি আর রাইফেলের অবিরাম গোলাগুলি।
কুয়াশা আর শীতের মধ্যে যুদ্ধ করা বেশ কষ্ট। সব উপেক্ষা করে শহীদ উল্লাহ ও তার সহযোদ্ধারা সাহসিকতার সঙ্গে যুদ্ধ করতে থাকলেন। তাদের সাহসিকতায় হতোদ্যম পাকিস্তানি সেনারা ভোররাতে পালিয়ে গেল। মুক্তিযোদ্ধাদের দখলে চলে এল সিঙ্গারবিল। এরপর মুক্তিযোদ্ধারা এগিয়ে যেতে থাকলেন আজমপুর রেলস্টেশন অভিমুখে। তুমুল যুদ্ধের পর বিকেলের মধ্যে আজমপুর রেলস্টেশনও তারা দখল করে ফেললেন। সেখানে থাকা পাকিস্তানি সেনারাও বিপুল ক্ষয়ক্ষতির মুখে তখন পালিয়ে গেল। মধ্যরাতে পরিশ্রান্ত মুক্তিযোদ্ধারা কেউ ঘুমিয়ে, কেউ জেগে। এমন সময় হঠাৎ পাকিস্তানি সেনাবাহিনীর পাল্টা আক্রমণ। পুনঃসংগঠিত পাকিস্তান সেনাবাহিনীর আক্রমণ বেশ জোরালো। মুক্তিযোদ্ধারা বিক্রমের সঙ্গে যুদ্ধ করেও ব্যর্থ হলেন। আজমপুর রেলস্টেশন তাদের হাতছাড়া হয়ে গেল। মুক্তিযোদ্ধারা এতে মনোবল হারালেন না। পরদিন পুনঃসংগঠিত হয়ে আক্রমণ চালালেন সেখানে। তুমুল যুদ্ধের পর আবার দখল করলেন আজমপুর রেলস্টেশন। পাকিস্তানি সেনারা একেবারে পালিয়ে গেল ব্রাহ্মণবাড়িয়ার দিকে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:২০০২-এ মৃত্যু
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আন্তর্জাতিক একক পদ্ধতি

থাম্ব|ডান|আন্তর্জাতিক একক পদ্ধতি এসআই একক
থাম্ব|মেট্রিক একক পরিমাপের যন্ত্রপাতি
**আন্তর্জাতিক একক পদ্ধতি** সংক্ষেপে এস.আই. (ফরাসি ভাষায় Système International) একক নামে পরিচিত। মেট্রিক একক এর আধুনিক সংস্করণ হল SI একক। SI এর পুর্ণরুপ "**Système International d' Unit**। দৈনন্দিন জীবনে ব্যবসা ও বিজ্ঞানে এটি পৃথিবীর "সবচেয়ে বহুল ব্যবহৃত একক পদ্ধতি। 
১৯৬০ সালে SI একক অর্থাৎ মিটার-কিলোগ্রাম-সেকেন্ড (MKS) পদ্ধতি, সেন্টিমিটার-গ্রাম-সেকেন্ড (CGS) অর্থাৎ Metric এককের পরিবর্তে চালু হয়।

## এস.আই. মৌলিক এককসমূহ

আন্তর্জাতিক একক পদ্ধতি (International System of Units-SI) সাতটি মৌলিক ভৌত একক চিহ্নিত করেছে, যা থেকে অন্যান্য লব্ধ এককসমূহকে বর্ণনা করা যায়। এই সাতটি মৌলিক একক “এস আই বর্ণিত একক (SI derived units)” বা “এস আই একক” নামে পরিচিত।
নিচে বর্ণিত এককগুলো হলো মৌলিক এস আই একক, এরা মাত্রার দিক দিয়ে স্বাধীন।

## তথ্যসূত্র

বিষয়শ্রেণী:এস আই একক
বিষয়শ্রেণী:একক পদ্ধতি
বিষয়শ্রেণী:আন্তর্জাতিক মান
জিৎ কুন দো

**জিৎ কুন দো** (; **জিৎ কান দো**, **জেকেডি**, বা **জিৎ কিউন দো**) হল একটি মিশ্র মার্শাল আর্ট এবং আত্মরক্ষা কৌশল, যা বিশ্ববিখ্যাত মার্শাল আর্টিস্ট ব্রুস লির দ্বারা প্রতিষ্ঠিত। এটি একটি আধুনিক প্রতিরক্ষা কৌশল,যা বক্সিং - উইং চুন-ফ্যান্সিং - ট্রেডিশনাল তায়কোন্দোর মিশ্রণে ব্রুস লি তাঁর নিজস্ব অভিজ্ঞতা ও দর্শনের মাধ্যমে আরও উন্নত করেছে। এই পরিস্থিতিতে রেঞ্জ (সুস্থ ও সক্রিয়, Punching, ফাঁদে আটকান এবং নঙ্গরের ন্যায়) পরিণত হয় ভাগ কৌশল তাদের মধ্যে সহজে সাবলীল সঙ্গে। এটি হিসাবে ব্রুস লি নিজেকে দ্বারা বলেন, "যুদ্ধ ছাড়া যুদ্ধ অফ আর্ট" বলে উল্লেখ করা একটি "শৈলী ছাড়া শৈলী" অথবা হয় অধিক প্রথাগত সামরিক শস্ত্র বিদ্যা থেকে পৃথক, JKD বা patterned সংশোধন করা হয়েছে না, এবং পথনির্দেশক চিন্তাধারা সঙ্গে একটা দর্শন। এটি আটক ধারণার জন্য, নামে অথবা আপনার প্রতিপক্ষের আক্রমণ যখন তাকে আক্রমণ সম্পর্কে ছিল। যাইহোক, নাম JKD প্রায়ই ব্রুস লি দ্বারা শুধুমাত্র একটি নাম হতে বলেন. তিনি নিজেকে প্রায়ই তা যেমন তার লেখা এবং সাক্ষাৎকার "মানুষের শরীরে প্রকাশ এর শিল্প" বলা হয়। ব্রুস যে শৈলী খুব শক্ত, এবং unrealistic হয়ে উঠেছে তা বিশ্বাস তার পড়াশোনা মাধ্যমে এসেছেন। তিনি সামরিক দিন "শুকনো জমি সাঁতার" এর শিল্প প্রতিযোগিতা বলা হয়. তিনি বিশ্বাস করতেন যে যুদ্ধ ছিল স্বতঃস্ফূর্ত, এবং যে একটি সামরিক শিল্পী এটি না ভবিষ্যদ্বাণী করতে পারেন, এটি শুধুমাত্র প্রতিক্রিয়া, এবং যে একটি ভালো সামরিক শিল্পী "জল মত হবে" এবং উচিত অবিশ্বাস ছাড়া fluidly সরানো.
  
২০০৪ সালে ব্রুস লি ফাউন্ডেশন থেকে নাম **জান ফ্যান জিৎ কুন দো** ব্যবহার করার সিদ্ধান্ত নিয়েছে (振 藩 截拳道) মার্শাল আর্ট সিস্টেম যে লি প্রতিষ্ঠিত করার জন্য. "জান ফ্যান" ছিল লি না চীনা দেওয়া নাম.

## পদ্ধতি এবং দর্শন
### লির দর্শন
জিৎ কুন দো (জেকেডি) নামটি ব্রুস লি তার যুদ্ধ সিস্টেম এবং দর্শনের দিয়েছে. মূলত, যখন লি শুরু বিভিন্ন যুদ্ধ শৈলী গবেষণা, তিনি দিয়েছেন তার Jun ফ্যান Gung Fu নিজের নাম তার মার্শাল আর্ট. তবে অন্য শৈলী যে সীমাবদ্ধতার কারণে যে সমস্ত শৈলী আছে শেয়ার তৈরি করবে অনুপস্থিত না, পরিবর্তে তিনি প্রক্রিয়া যে তিনি এটি তৈরি ব্যবহৃত বর্ণনা:

## তথ্যসূত্র

বিষয়শ্রেণী:চীনা সমরকলা
বিষয়শ্রেণী:চীনা শব্দ ও শব্দসমষ্টি
বিষয়শ্রেণী:ক্যান্টনীয় শব্দ ও শব্দসমষ্টি
বিষয়শ্রেণী:সংকর সমরকলা
বিষয়শ্রেণী:জিৎ কুন দো
বিষয়শ্রেণী:সমরকলা
বিষয়শ্রেণী:ব্রুস লি
বিষয়শ্রেণী:মিশ্র মার্শাল আর্ট পদ্ধতি
বিষয়শ্রেণী:জিত কুনে দো
আবদুল লতিফ (বীর প্রতীক)

:

শহীদ **আবদুল লতিফ** (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ আবদুল লতিফের জন্ম ব্রাহ্মণবাড়িয়া জেলার নবীনগর উপজেলার (ডাক বিটঘর) মহেষপুর গ্রামে। তিনি অবিবাহিত ছিলেন। তার বাবার নাম লিল মিয়া এবং মায়ের নাম গোলাপি খাতুন।

## কর্মজীবন
আবদুল লতিফ চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে তার পদবি ছিল হাবিলদার। তখন তার রেজিমেন্টের অবস্থান ছিল কুমিল্লা সেনানিবাসে। মার্চ মাসে এই রেজিমেন্টের বেশির ভাগ সদস্য সেনানিবাসের বাইরে মোতায়েন ছিল। তবে তিনি ছিলেন সেনানিবাসে। মুক্তিযুদ্ধ শুরু হলে সেখান থেকে পালিয়ে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের মন্দভাগ ও সালদা নদী সাব-সেক্টরে।

## মুক্তিযুদ্ধে ভূমিকা
১৯৭১ সালে ব্রাহ্মণবাড়িয়া ও কুমিল্লা জেলার সীমান্তরেখায় বেশ কয়েকটি যুদ্ধ হয়েছে। ব্রাহ্মণবাড়িয়ার কসবা উপজেলার অন্তর্গত ভারত-বাংলাদেশ সীমান্তে পাকিস্তান সেনাবাহিনীর স্থায়ী কোনো ঘাঁটি ছিল না। নদীর পূর্ব পার মন্দভাগ ছিল মুক্তিযোদ্ধাদের দখলে। নদীর অপর পার মুক্তিযোদ্ধাদের দখলে না থাকলেও তা পাকিস্তান সেনাবাহিনীর নিয়ন্ত্রণে ছিল না। কাছাকাছি চাঁদলা গ্রামসহ বিভিন্ন স্থানে ছিল পাকিস্তানিদের অবস্থান। মাঝেমধ্যেই তারা সেখান থেকে সালদা নদীর পাড়ে আসত। অস্থায়ীভাবে সেখানে অবস্থান নিয়ে মুক্তিযোদ্ধাদের নজরদারির চেষ্টা করত। তখন মুক্তিযোদ্ধারা পাকিস্তান সেনাবাহিনীকে আক্রমণ করতেন। যাতে তারা সেখানে স্থায়ীভাবে অবস্থান না করতে পারে। কারণ, সালদা নদী ছিল মুক্তিযোদ্ধাদের যাতায়াতের গুরুত্বপূর্ণ পথ। এই এলাকা দিয়ে মুক্তিযোদ্ধারা ভারত থেকে ফরিদপুর, চাঁদপুর, কুমিল্লার ভাটি এলাকায় অপারেশনে যেতেন। আবার ফিরতেনও ওই এলাকা দিয়ে। ২১ বা ২২ অক্টোবর পাকিস্তান সেনাবাহিনীর বালুচ রেজিমেন্টের একটি বড় দল সালদা নদীর অপর পারে সমবেত হয়। তারা সেখানে বাংকার খনন করতে থাকে। এর কয়েক দিন আগে থেকেই তারা চেষ্টা করছিল মন্দভাগ দখলের। এ কারণে মুক্তিযোদ্ধাদের অধিনায়ক ধারণা করলেন, পাকিস্তানিরা যেকোনো সময় মন্দভাগ আক্রমণ করতে পারে। তিনি মুক্তিযোদ্ধাদের নির্দেশ দিলেন তা প্রতিহত করতে। নির্দেশ পেয়ে মুক্তিযোদ্ধারা দ্রুত প্রস্তুত হলেন। তারা ছিলেন তিনটি দলে বিভক্ত। একটি দলে ছিলেন আবদুল লতিফ। ২৩ অক্টোবর রাতে মুক্তিযোদ্ধাদের একটি দল সালদা নদী রেলস্টেশনের পূর্ব দিকে পাহাড়ি এলাকায়, একটি দল সালদা নদী ও গুদামঘরের পশ্চিমে নদী অতিক্রম করে এবং অপর দল পাকিস্তানি সেনাদের পেছনে অবস্থান নেয়। তারপর তিন দিক থেকে মুক্তিযোদ্ধারা পাকিস্তান সেনাবাহিনীকে সাঁড়াশি আক্রমণ করেন। তখন সেখানে ভয়াবহ এক যুদ্ধ সংঘটিত হয়। আবদুল লতিফ ছিলেন নদী অতিক্রমকারী দলে। তারা সাহসিকতা ও বীরত্বের সঙ্গে যুদ্ধ করে পাকিস্তান সেনাবাহিনীর কয়েকটি বাংকার ধ্বংস করেন। এরপর তিনি কয়েকজন সহযোদ্ধার সঙ্গে অগ্রসর হচ্ছিলেন সামনে। তখন হঠাৎ পাকিস্তান সেনাবাহিনীর ছোড়া গুলিতে তিনি শহীদ হন। 

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
উপাঙ্গ (শারীরবিদ্যা)

[থাম্ব|(উপরে) [স্যালাম্যান্ডার, সামুদ্রিক কচ্ছপ, কুমির, পাখি, (নিচে) বাদুড়, তিমি, ছুঁচো ও মানুষের সামনের উপাঙ্গের কঙ্কাল]]

**উপাঙ্গ** বলতে প্রাণীদেহের সাথে যুক্ত বা প্রাণীদেহ থেকে অভিক্ষিপ্ত কোন অংশকে বোঝায়। উপাঙ্গ মূলত প্রাণীর চলাচলের কাজে ব্যবহৃত হয়, যেমন- হাঁটা, দৌড়ানো কিংবা কিংবা কোন কিছুতে চড়া। তবে কিছু কিছু প্রাণী তাদের সামনের উপাঙ্গগুলোকে (মানুষের ক্ষেত্রে ঊর্ধ্ব উপাঙ্গ) জিনিসপত্র বহন, ব্যবহার বা নাড়াচাড়া করার কাজে ব্যবহার করে। কিছু কিছু প্রাণী তাদের পেছনের উপাঙ্গও এসব কাজে ব্যবহার করতে পারে, যেমন পাখি, এরা এদের পেছনের পা দিয়ে শিকার করতে সক্ষম। অক্টোপাস আর মাকড়শার উপাঙ্গ আটটি। আর্থ্রোপডদের সাধারণত ছয়টি উপাঙ্গ থাকে। বেশিরভাগ মেরুদণ্ডী প্রাণীদের উপাঙ্গ চারটি। মানুষের সামনের উপাঙ্গগুলো হাত আর পেছনের উপাঙ্গগুলো পা নামে পরিচিত। মানুষের হাত দুর্বল হলেও সূক্ষ্ম সব কাজের জন্য পারদর্শী। পাখির সামনের দু'টি উপাঙ্গ ডানা আর পেছনের উপাঙ্গ দু'টি পা নামে পরিচিত। স্তন্যপায়ী প্রাণীদের বেশিরভাগই তাদের চারটি উপাঙ্গ হাঁটা, শিকার বা দৌড়ানোর কাজে ব্যবহার করে। প্রধানত ভ্রুণাবস্থায় প্রাণীদের দেহে উপাঙ্গের আবির্ভাব ঘটে, পরবর্তীতে কয়েকটি নির্দিষ্ট ধাপের পরে উপাঙ্গগুলি সঠিক অবয়বে আসে। জন্ম নেওয়ার পরে প্রাণীদের জীবনের প্রাথমিক পর্যায়েও উপাঙ্গের উন্নয়ন ঘটে, যেমন ব্যাঙ। এদের ব্যাঙাচি অবস্থায় দু'টি উপাঙ্গ থাকে। বয়স বাড়ার সাথে সাথে আরও দু'টি উপাঙ্গের আবির্ভাব ঘটে।
[থাম্ব|বাম|240px|[টুলেরপেটন , ডেভোনিয়ান যুগের টেরাপড]]

বিষয়শ্রেণী:শারীরস্থান
বিষয়শ্রেণী:জীববিজ্ঞান
বিষয়শ্রেণী:চলনাঙ্গ (শারীরস্থান)
সশস্ত্র বাহিনী দিবস (বাংলাদেশ)

**সশস্ত্র বাহিনী দিবস ** সাংবার্ষিকভিত্তিতে ২১ নভেম্বর বাংলাদেশে পালন করা হয়। ১৯৭১ সালের এই দিনে বাংলাদেশের সেনা, নৌ ও বিমান বাহিনী সম্মিলিতভাবে মুক্তিযুদ্ধে পাকিস্তানি বাহিনীর বিরুদ্ধে আক্রমণের সূচনা করে।

অতঃপর ১৬ ডিসেম্বর ১৯৭১ সালে বাংলাদেশ-ভারতের সেনাদের নিয়ে গড়া মিত্রবাহিনীর কাছে পাকিস্তান হানাদার বাহিনীর প্রায় তিরানব্বই হাজার সেনা আনুষ্ঠানিকভাবে রেসকোর্স ময়দানে আত্মসমর্পণ করে। এ আত্মসমর্পণের মধ্য দিয়েই বিশ্ব মানচিত্রে স্বাধীন-সার্বভৌম বাংলাদেশের অভ্যুদয়ের পাশাপাশি বাংলাদেশের স্বাধীনতা যুদ্ধ-এর পরিসমাপ্তি ঘটে।

## কর্মসূচী পালন
ঢাকা সেনানিবাসে অবস্থিত শিখা অনির্বাণে মহামান্য রাষ্ট্রপতি, প্রধানমন্ত্রী এবং তিন বাহিনীর প্রধানদের পুষ্পস্তবকের মাধ্যমে দিবসটি শুরু হয়। বিকেলে সেনাকুঞ্জে প্রধানমন্ত্রী, মন্ত্রীবর্গ, বিরোধী দলীয় নেতা এবং অন্যান্য উচ্চপর্যায়ের সামরিক-বেসামরিক ব্যক্তিবর্গ সংবর্ধনায় সমবেত হন। অন্যান্য সেনানিবাস, নৌ ও বিমানঘাঁটিতে অনুরূপ সংবর্ধনা অনুষ্ঠানের আয়োজন করা হয়। বাংলাদেশ বেতার ও বিভিন্ন টেলিভিশন চ্যানেলে অনির্বাণ নামীয় বিশেষ অনুষ্ঠান সম্প্রচার করা হয়। দৈনিক সংবাদপত্রসমূহে বিশেষ ক্রোড়পত্র প্রকাশ করা হয়। মুক্তিযোদ্ধাদেরকে প্রধানমন্ত্রী ও তিন বাহিনীর প্রধান কর্তৃক পুরস্কৃত করা হয়। সকল সেনা ঘাঁটিতে উন্নতমানের খাবার পরিবেশন করা হয়। সেনাবিভাগের প্রকাশনা থেকে যুদ্ধ ও সামরিক বাহিনী সম্পর্কীয় বিশেষ নিবন্ধ সহযোগে প্রকাশনা বের করা হয়।

## আরও দেখুন
* বাংলাদেশের স্বাধীনতা যুদ্ধ
* বাংলা ভাষা আন্দোলন
* বাংলাদেশ সেনাবাহিনী
* বাংলাদেশের সামরিক বাহিনী
* বাংলাদেশে পালিত দিবসসমূহ
* বাংলাদেশের স্বাধীনতা যুদ্ধে সেক্টরসমূহের তালিকা

## তথ্যসূত্র

বিষয়শ্রেণী:স্মরণ দিবস
বিষয়শ্রেণী:বাংলাদেশের সরকারি ছুটির দিন
বিষয়শ্রেণী:বাংলাদেশের সশস্ত্র বাহিনী
বিষয়শ্রেণী:বাংলাদেশের ইতিহাস
বিষয়শ্রেণী:নভেম্বর উদ্‌যাপন
বিষয়শ্রেণী:বাংলাদেশে শরতের ঘটনা
বিষয়শ্রেণী:বাংলাদেশের সামরিক ইতিহাস
মিনহাজুল আবেদীন নান্নু

**মিনহাজুল আবেদীন** (জন্ম:২৫ সেপ্টেম্বর, ১৯৬৫) চট্টগ্রামে জন্মগ্রহণকারী বাংলাদেশের প্রথিতযশা সাবেক আন্তর্জাতিক ক্রিকেটার ও অধিনায়ক। ১৯৯০-৯১ সালে বাংলাদেশ জাতীয় ক্রিকেট দলের পক্ষ হয়ে তিনি দু'বার এশিয়া কাপ ক্রিকেটে অধিনায়কত্ব করেন। স্থানীয় ক্রিকেট ভুবনে তিনি তার ডাক নাম *নান্নু* হিসেবে ব্যাপক পরিচিত ব্যক্তিত্ব।

চট্টগ্রামে জন্মগ্রহণকারী মিনহাজুল বাংলাদেশ ক্রিকেট বোর্ড (বিসিবি)−এর প্রধান নির্বাচক হিসেবে ফারুক আহমেদ এবং হাবিবুল বাশারের সাথে দায়িত্ব পালন করেছেন। তার বড় ভাই নূরুল আবেদীন নোবেল বাংলাদেশের পক্ষে চারটি ওডিআইয়ে অংশগ্রহণ করেছিলেন।

## প্রাথমিক জীবন
নান্নু ১৯৮০-এর দশকের শুরুতে ক্রিকেট নির্বাচকদের দৃষ্টি আকর্ষণ করেন। ডিসেম্বর, ১৯৮৩ সালে পশ্চিমবাংলায় বাংলাদেশ ক্রিকেট দলের সদস্যরূপে নির্বাচিত হন। সেখানে তিনি সফলকাম না হলেও ১৯৮৪ সালে দক্ষিণ-পূর্ব এশিয়া কাপে সফলতা লাভ করেন। বাংলাদেশ জাতীয় ক্রিকেট দলের বিরুদ্ধে ৬০ রান করেন এবং চট্টগ্রামে অনুষ্ঠিত হংকংয়ের বিরুদ্ধে ৪৪ রান করে বাংলাদেশ টাইগার্সকে জয়লাভ করতে সাহায্য করেন। মিডিয়াম পেসার হিসেবে বোলিংয়ে সিঙ্গাপুরের বিরুদ্ধে ২/৮ করেন। এরপর তিনি কেনিয়ায় জাতীয় দলের পক্ষ হয়ে সফলতম ভ্রমণ করেন।

১৯৮৪-৮৫ সালে ঘরোয়া ক্রিকেটে মোহামেডান ক্রীড়া চক্রের পক্ষ হয়ে খেলতেন। ১৯৮৫ সালের মার্চে শ্রীলঙ্কা সফর ও জানুয়ারি, ১৯৮৬ সালে ওমর কোরেসি একাদশের বিপক্ষে ব্যর্থতায় অনেকেই তার ভবিষ্যৎ সম্ভাবনার অন্তরায় বলে মনে করেছিলেন।

## আরও দেখুন
* আকরাম খান
* এম এ আজিজ স্টেডিয়াম
* বাংলাদেশী ওডিআই ক্রিকেটারদের তালিকা
* বাংলাদেশ জাতীয় ক্রিকেট দলের অধিনায়কদের তালিকা

## তথ্যসূত্র

## বহিঃসংযোগ

*
*
* দ্য ডেইলি স্টার

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০শ শতাব্দীর বাংলাদেশী ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:চট্টগ্রাম থেকে আগত ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশ জাতীয় ক্রিকেট দলের অধিনায়ক
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
কংস নদী

**কংস নদী** বা **কংশ নদী** বা **কংসবতী নদী** বা **কংসাই নদী** বাংলাদেশের উত্তর-পূর্বাঞ্চলের শেরপুর, ময়মনসিংহ, নেত্রকোণা ও সুনামগঞ্জ জেলার একটি নদী।এই নদীটি বারহাট্টা উপজেলার বাউসী ইউনিয়নের পাশ দিয়ে বয়ে গেছে। নদীটির দৈর্ঘ্য ২২৮ কিলোমিটার, গড় প্রস্থ ৯৫ মিটার এবং নদীটির প্রকৃতি সর্পিলাকার।

## উৎপত্তি
ভারতের শিলং মালভূমির পূর্বভাগে তুরার কাছে গারো পাহাড়ে এ নদীর উৎপত্তি। উৎস থেকে দক্ষিণদিকে প্রবাহিত হওয়ার পর শেরপুর জেলার উত্তর ভাগে নালিতাবাড়ী উপজেলা সদরের প্রায় ১৬ কিমি উত্তর দিয়ে বাংলাদেশে প্রবেশ করে। সেখান থেকে পূর্ব দিকে প্রবাহিত হয়ে সোমেশ্বরী নদীতে মিশেছে। কংস ও সোমেশ্বরীর মিলিত স্রোত বাউলাই নদী নামে পরিচিত। 

প্রবাহ পথে নদীটি ফুলপুর, নালিতাবাড়ি, হালুয়াঘাট, ধোবাউড়া, পূর্বধলা, দুর্গাপুর, নেত্রকোণা সদর, বারহাট্টা, মোহনগঞ্জ ও ধর্মপাশা উপজেলার উপর দিয়ে প্রবাহিত হয়েছে। 

## দৈর্ঘ্য
নদীটির দৈর্ঘ্য ২২৫ কিমি, প্রস্থ ১৬৫ মিটার, গভীরতা ১১.৫ (জারিয়া অঞ্চলে)। নদী অববাহিকার আয়তন ১১২৬ বর্গ কি.মি.। জোয়ার-ভাটার প্রভাবমুক্ত নদীটিতে সাধারণত বর্ষায় বন্যা হয় না। পানি উন্নয়ন বোর্ডের একটি রাবারডেম প্রকল্প রযেছে নদী অববাহিকায়। 

## পানিপ্রবাহ
বোগাই-কংস নদীর পানিপ্রবাহ বারোমাসী প্রকৃতির। মার্চ মাসে পানিপ্রবাহ কম থাকে। তখন প্রবাহের পরিমাণ থাকে ৯.৯৭ ঘন মিটার/সে.। জুলাই মাসে পানি প্রবাহ বেশি থাকে। এ সময় প্রবাহ বেড়ে দাঁড়ায় ১১৬৬ ঘনমিটার/সে.। 

## চিত্রসংগ্রহ

Image:BD Kangsha River 2.jpg|কংস নদীতীরে ব্যস্ত কৃষক
Image:BD Kangsha River 3.jpg|ধর্মপাশায় কংস নদীতীরে একটি ইটভাটা
File:কংস,দেওটুকুন.jpg|দেওটুকুন ফেরীঘাট, পূর্বধলায় গ্রীষ্মে কংস নদীর রূপ(২০১৮)


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:ধোবাউড়া উপজেলা
বিষয়শ্রেণী:ফুলপুর উপজেলা
বিষয়শ্রেণী:হালুয়াঘাট উপজেলা
বিষয়শ্রেণী:শেরপুর জেলার নদী